CELEX: 62019TA0107
Language: mt
Date: 2020-11-25 00:00:00
Title: Kawża T-107/19: Sentenza tal-Qorti Ġenerali tal-25 ta’ Novembru 2020 – ACRE vs Il-Parlament (“Dritt Istituzzjonali – Parlament Ewropew – Deċiżjoni li tiddikjara mhux ammissibbli ċerti spejjeż ta’ partit politiku għall-finijiet ta’ sussidju għall-2017 – Regolament (KE) Nru 2004/200 – Projbizzjoni ta’ finanzjament ta’ partit politiku nazzjonali – Kontribuzzjoni jew donazzjoni minn partit politiku nazzjonali – Prinċipju ta’ amministrazzjoni tajba – Ċertezza legali – Ugwaljanza fit-trattament – Deċiżjoni li tagħti kontribuzzjoni lil partit politiku għall-2019 u tissuġġetta finanzjament minn qabel bir-rata ta’ 100 % tal-ammont massimu ta’ kontribuzzjoni għal ċerti rimborsi minn qabel – Regolament (UE, Euratom) Nru 1141/2014 – Drittijiet tad-difiża”)

25.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 28/36
            
         
      Sentenza tal-Qorti Ġenerali tal-25 ta’ Novembru 2020 – ACRE vs Il-Parlament
      (Kawża T-107/19) (1)
      
      (“Dritt Istituzzjonali - Parlament Ewropew - Deċiżjoni li tiddikjara mhux ammissibbli ċerti spejjeż ta’ partit politiku għall-finijiet ta’ sussidju għall-2017 - Regolament (KE) Nru 2004/200 - Projbizzjoni ta’ finanzjament ta’ partit politiku nazzjonali - Kontribuzzjoni jew donazzjoni minn partit politiku nazzjonali - Prinċipju ta’ amministrazzjoni tajba - Ċertezza legali - Ugwaljanza fit-trattament - Deċiżjoni li tagħti kontribuzzjoni lil partit politiku għall-2019 u tissuġġetta finanzjament minn qabel bir-rata ta’ 100 % tal-ammont massimu ta’ kontribuzzjoni għal ċerti rimborsi minn qabel - Regolament (UE, Euratom) Nru 1141/2014 - Drittijiet tad-difiża”)
      (2021/C 28/56)
      Lingwa tal-kawża: l-Ingliż
      
         Partijiet
      
      
         Rikorrenti: Alliance of Conservatives and Reformists in Europe (ACRE) (Brussell, il-Belġju) (rappreżentanti: E. Plasschaert u E. Montens, avukat)
      
         Konvenut: Il-Parlament Ewropew (rappreżentanti: C. Burgos u S. Alves, aġenti)
      
         Intervenjenti, insostenn tal-konvenut: Awtorità għall-partiti politiċi Ewropej u l-fondazzjonijiet politiċi Ewropej (représentanti: M. Adam u A. Cilea, aġenti)
      
         Suġġett
      
      Talba bbażata fuq l-Artikolu 263 TFUE u intiża, minn naħa, għall-annullament parzjali tad-deċiżjoni tal-Parlament tal-10 ta’ Diċembru 2018 li tiddikjara ċerti spejjeż inammissibbli għall-finijiet ta’ sussidju għall-2017 u tordna l-ħlas lura ta’ donazzjoni u, min-naħa l-oħra, għall-annullament tad-Deċiżjoni tal-Parlament FINS 2019-5, innotifikata lir-rikorrenti fl-14 ta’ Jannar 2019, dwar l-għoti ta’ kontribuzzjoni lir-rikorrenti għall-2019, sa fejn din id-deċiżjoni tissuġġetta l-finanzjament minn qabel ekwivalenti għal 100 % tal-ammont massimu tal-kontribuzzjoni għal ċerti rimborsi minn qabel.
      
         Dispożittiv
      
      
                  1)
               
               
                  Id-Deċiżjoni tal-Parlament tal-10 ta’ Diċembru 2018 li tiddikjara ċerti spejjeż mhux ammissibbli għall-finijiet ta' sussidju għall-2017 u li tordna l-ħlas lura ta’ donazzjoni hija annullata sa fejn tikklassifika mill-ġdid l-ispejjeż relatati mal-konferenza. li saret f’Kampala (l-Uganda) mit-13 sal-15 ta’ Lulju 2017, jiġifieri EUR 91 546,58, bħala spejjeż mhux ammissibbli għall-finanzjament.
               
            
                  2)
               
               
                  Id-Deċiżjoni tal-Parlament FINS-2019-5 tal-14 ta’ Jannar 2019 dwar l-għoti ta’ kontribuzzjoni lill-Alliance of Conservatives and Reformists in Europe (ACER) għall-2019 hija annullata sa fejn l-Artikolu I.5.1 jissuġġetta l-pagament ta’ finanzjament minn qabel ekwivalenti għal 100 % tal-ammont massimu tal-kontribuzzjoni għal ċerti rimborsi minn qabel.
               
            
                  3)
               
               
                  Il-kumplament tar-rikors huwa miċħud.
               
            
                  4)
               
               
                  Il-Parlament Ewropew għandu jbati, minbarra l-ispejjeż tiegħu, terz ta’ dawk sostnuti minn ACRE. ACRE għandha tbati żewġ terzi tal-ispejjeż tagħha.
               
            
                  5)
               
               
                  L-Awtorità għall-partiti politiċi Ewropej u l-fondazzjonijiet politiċi Ewropej għandha tbati l-ispejjeż tagħha.
               
            
         (1)  ĠU C 139, 15.4.2019.